Vooraanstaande oogspesialis sterf | Maroela Media
Dr. Johan van den Berg. (Foto: Verskaf)
Die bekende en geliefde oogspesialis, Johan van den Berg (53), het Vrydagoggend in 'n trompop botsing gesterf op pad na sy praktyk in Trichardt in Mpumalanga.
Adrian van den Berg, Johan se broer, het die nuus aan Maroela Media bevestig. Volgens Adriaan was Johan 'n passasier in die motor toe die ongeluk tussen Delmas en Trichardt gebeur het. Adriaan het egter vandag eers van Langebaan in Pretoria aangekom en kon daarom nie onmiddellik meer besonderhede bevestig nie.
Van den Berg was 'n hoogsaangeskrewe oftalmoloog wat voltyds in Pretoria gespesialiseer het en Vrydae na sy praktyk in Trichardt gereis het om pasiënte van hier en omliggende gebiede te behandel waar spesialis-oogsorg skaars is.
Retha Bloem, Johan se skoonsuster, het aan Maroela Media gesê Johan het 'n geweldige impak op baie mense se lewens gehad. "Hy was 'n briljante spesialis – sy dood is 'n absolute tragedie," het Bloem gesê.
Ook op sosiale media het mense getuig van Johan se goedheid. "Hy was 'n ongelooflike man, 'n goeie sportman en hy het sy gesin baie lief gehad. 'n Omgee-pa en iemand wat altyd positief was," het iemand geskryf.
Johan was ook 'n ywerige skermatleet.
Hy word deur sy vrou, Carien, en hul vier dogters oorleef.
Die beste dokter wat daar was. Dankie dok wat jy vir my gedoen het.
So jammer, jammer vir die Groot verlies. Niks gebeur met toeval nie, God het Sy redes vir Al ons hartseer en terugslae. So Sal Hy ook vertroosting bring.
Baie tragies, dit geld vir almal bekend of nie. Sal ma nie vra nie wie die teen Party is in die ongeluk. Weer n amper onmisbare dokter uit die mooi lewe uit. Hartseer.